OpenLLM-France/wikimedia huggingface dataset:
# Hemotòrax

L'hemotòrax és l'acumulació de sang a la cavitat pleural que és l'espai que localitzem entre la paret toràcica i el pulmó. El diagnòstic d'aquesta patologia es duu a terme quan hi ha un 50% d'acumulació d'hematòcrit a l'espai pleural.

## Etiologia

Les causes d'un hemotòrax són diverses, però la més prevalent és el traumatisme toràcic. Altres factors que poden desencadenar aquesta patologia són: tuberculosi, cirurgia de tòrax o cardíaca, càncer pulmonar o pleural, mort del teixit pulmonar, entre d'altres.

### Traumatisme toràcic

El traumatisme toràcic és la causa més comuna de l'hemotòrax. Quan es produeix una lesió a la paret toràcica, diafragma, vasos sanguinis, estructures del mediastí o parènquima pulmonar es pot desencadenar un traumatisme toràcic i en conseqüència l'acumulació de sang a l'espai pleural. La sang que s'acumula té la tendència de coagular-se pocs minuts després del traumatisme. Qualsevol lesió, sigui oberta o tancada, pot provocar un hemotòrax i és urgent comprovar-ho mitjançant diferents proves complementàries.

## Simptomatologia

La signes i símptomes que es desencadenen quan es produeix un hemotòrax són: dolor toràcic, hipotensió arterial, taquicàrdia, inquietud, ansietat, dificultat respiratòria, pell freda, diaforesi, etc.
El dolor toràcic es produeix a causa de l'acumulació de sang a l'espai pleural, incrementa la pressió i la dificultat respiratòria de la persona. Aquesta mateixa acumulació produeix una hipotensió arterial, ja que la sang es concentra a la pleura i disminueix als vasos sanguinis. La taquicàrdia present amb els altres símptomes és conseqüència que el cor ha de treballar i batejar molt més per enviar sang a la resta de l'organisme.

## Possibles complicacions

Aquesta patologia pot desencadenar diferents complicacions que poden portar a un mal pronòstic. Algunes d'aquestes complicacions són: Xoc, empiema, fibrosi del teixit pulmonar, mort, atelèctasi, entre d'altres.

## Tractament

El tractament de l'hemotòrax consisteix a estabilitzar el pacient, drenar la sang mitjançant una sonda pleural inserida a la paret toràcica i detectar la causa d'aquest i tractar-la.
Per ajudar al tractament i al seguiment de l'evolució de la patologia cal fer tota una sèrie de proves complementàries: Radiografia de tòrax, Tomografia Axial Computeritzada (TAC), anàlisi de la sang i toracocentesi en els casos més severs.

## Referències

* ↑ Moreno, R «Neumotórax, hemotórax y empiema». , 2006, p. 101-103.
* ↑ «Haemothorax». , 30-10-2010, p. 1. Arxivat de l'original el 2015-02-10 [Consulta: 10 febrer 2015]. «Còpia arxivada». Arxivat de l'original el 2015-02-10. [Consulta: 10 febrer 2015].
* ↑ «Traumatismes toràcics». Cirurgia toràcica Alacant. Arxivat de l'original el 2015-02-10. [Consulta: 10 febrer 2015].
* ↑ «Hemothorax» (en anglès). MedlinePlus, 09-10-2012. [Consulta: 10 febrer 2015].
* ↑ «Hemotórax» (en castellà). MedlinePlus, 09-10-2012. [Consulta: 10 febrer 2015].
* ↑ «Hemotórax» (en castellà). MedlinePlus. [Consulta: 12 febrer 2015].
# Luçan

«Luçan» té aquests significats:
* Luçan (Ardecha)
* Luçan (Gard)
* Luçan (Gers), municipi francès al departament del Gers (Occitània)
* Luçan e Adelhac, municipi francès al departament de l'Alta Garona (Occitània)
* Fonts de Luçan
# Gran Premi de Bèlgica del 1965

Resultats del Gran Premi de Bèlgica de Fórmula 1 disputat la temporada 1965 al circuit de Spa Francorchamps el 13 de juny del 1965.

## Resultats

| Pos | No | Pilot | Equip | Voltes | Temps / Retirada | Pos. de sortida | Punts |
| 1 | 17 | Jim Clark | Lotus - Climax | 32 | 2h 23' 34. 8 | 2 | 9 |
| 2 | 8 | Jackie Stewart | BRM | 32 | + 44.8 s | 3 | 6 |
| 3 | 4 | Bruce McLaren | Cooper - Climax | 31 | + 1 Volta | 9 | 4 |
| 4 | 14 | Jack Brabham | Brabham - Climax | 31 | + 1 Volta | 10 | 3 |
| 5 | 7 | Graham Hill | BRM | 31 | + 1 Volta | 1 | 2 |
| 6 | 10 | Richie Ginther | Honda | 31 | + 1 Volta | 4 | 1 |
| 7 | 18 | Mike Spence | Lotus - Climax | 31 | + 1 Volta | 12 | |
| 8 | 21 | Jo Siffert | Brabham - BRM | 31 | + 1 Volta | 8 | |
| 9 | 2 | Lorenzo Bandini | Ferrari | 30 | + 2 Voltes | 15 | |
| 10 | 15 | Dan Gurney | Brabham - Climax | 30 | + 2 Voltes | 5 | |
| 11 | 5 | Jochen Rindt | Cooper - Climax | 29 | + 3 Voltes | 14 | |
| 12 | 27 | Lucien Bianchi | BRM | 29 | + 3 Voltes | 17 | |
| 13 | 22 | Innes Ireland | Lotus - BRM | 27 | + 5 Voltes | 16 | |
| 14 | 23 | Richard Attwood | Lotus - BRM | 26 | Accident | 13 | |
| Ret | 29 | Masten Gregory | BRM | 12 | Bomba del combustible | 20 | |
| Ret | 20 | Jo Bonnier | Brabham - Climax | 9 | Encesa | 7 | |
| Ret | 11 | Ronnie Bucknum | Honda | 9 | Caixa canvi | 11 | |
| Ret | 1 | John Surtees | Ferrari | 5 | Motor | 6 | |
| Ret | 26 | Frank Gardner | Brabham - BRM | 3 | Encesa | 19 | |

## Altres

* Pole: Graham Hill 3' 45. 4
* Volta ràpida: Jim Clark 4' 12. 9 (a la volta 23)

## Referències

* «Web Oficial de la Fórmula 1». Arxivat de l'original el 2013-10-31. [Consulta: 17 juny 2010].
# Hey You

«Hey You» (de l'anglès, "Ei, tu") és la primera cançó del costat A del segon disc de l'onzè àlbum del grup anglès de rock progressiu Pink Floyd, The Wall, de 1979. Va ser escrita per Roger Waters. Té una duració de 4 minuts i 40 segons; va després «Goodbye Cruel World» i abans de «Is There Anybody Out There?». Va ser llençada com a cara B del senzill «Comfortably Numb» l'any 1980 a països com Austràlia i Canadà, entre d'altres. Per por a que la pel·lícula s'allargués massa, «Hey You» no va ser inclosa a Pink Floyd: The Wall, al igual que «The Show Must Go On».

## Trama

En aquest punt de l'àlbum conceptual, el protagonista Pink s'adona de que està totalment atrapat dins del mur i es pregunta si ha sigut bona idea fer un mur tan alt i tan fort (aïllar-se mentalment totalment de tothom); igualment, ja és massa tard, i s'adona de que ningú pot entrar ni sortir d'un mur imaginari com el seu, i que imaginar-se podent sortir és només una fantasia. Ell també intenta demanar ajuda a qui li pugui escoltar des de fora de la paret, però ningú ho fa. Així, encara que ho intenta i suplica, Pink no és capaç d'alliberar-se del mur imaginari que ell mateix ha creat.

## Composició

La cançó comença amb la guitarra acústica de Gilmour en l'escala de Mi menor en un volum baix. Als deu segons s'uneix el baix fretless (sense trasts) també gravat per ell i dos versos després s'uneix la seva veu als versos (tot això en un ritme lent). Després d'una estrofa s'uneix la bateria de Mason i un vers després s'entra a un interludi amb Gilmour improvisant sobre Mi menor, i anant cada vegada més amunt, fins a frenar. Llavors comença un altre interludi amb la guitarra acústica i la veu de Waters de manera predominant. Després d'això, comença una part similar a l'inici; el segueix una tornada, i la cançó s'acaba amb el crit de Waters, que diu: "Together we stand, divided we fall." (de l'anglès: "Junts seguim en peu, separats caiem."), repetint-se amb ressò la frase "we fall, we fall".

## Personal

* Roger Waters: Veu (pont i darrer vers)
* Nick Mason: Bateria
* David Gilmour: Baix elèctric fretless, guitarres acústiques de 6 i 12 cordes, guitarra elèctrica, pedal d'acer, veu (primer i segon vers)
* Richard Wright: Piano elèctric Fender Rhodes, orgue Hammond, sintetitzador
* James Guthrie: Taladre.

## Referències

* ↑ «The Wall - Pink Floyd». [Consulta: 31 març 2021].
* ↑ «Pink Floyd | The Official Site». [Consulta: 31 març 2021].
* ↑ «Pink Floyd – The Wall (The Soundtrack Of The Motion Picture) (CD)» (en castellà). [Consulta: 1r abril 2021].
* ↑ «Hey You». [Consulta: 24 abril 2021].
* ↑ «Pink Floyd | The Official Site». [Consulta: 31 març 2021].

## Vegeu també

* Discografia de Pink Floyd
# Mani Curi

Mani Curi és el nom dels següents personatges:
* Mani Curi (tribú de la plebs 199 aC),
* Mani Curi (tribú de la plebs 58 aC)
* Mani Curi (cavaller), cavaller romà conegut per un plet notable
* Mani Curi (amic de Ciceró),
# Gran Premi de Bèlgica del 1968

Resultats del Gran Premi de Bèlgica de Fórmula 1 disputat la temporada 1968 al circuit de Spa Francorchamps el 9 de juny del 1968.

## Resultats

| Pos | No | Pilot | Equip | Voltes | Temps / Retirada | Pos. de sortida | Punts |
| 1 | 5 | Bruce McLaren | McLaren - Ford | 28 | 1h 40' 02. 1 | 6 | 9 |
| 2 | 11 | Pedro Rodríguez | BRM | 28 | + 12.1 s | 8 | 6 |
| 3 | 23 | Jacky Ickx | Ferrari | 28 | + 39.6 s | 3 | 4 |
| 4 | 7 | Jackie Stewart | Matra - Ford | 27 | Sense combustible | 2 | 3 |
| 5 | 2 | Jackie Oliver | Lotus - Ford | 26 | Transmissió | 15 | 2 |
| 6 | 15 | Lucien Bianchi | Cooper - BRM | 26 | + 2 Voltes | 12 | 1 |
| 7 | 3 | Jo Siffert | Lotus - Ford | 25 | Pressió de l'oli | 9 | |
| 8 | 10 | Jean-Pierre Beltoise | Matra | 25 | + 3 Voltes | 13 | |
| Ret | 14 | Piers Courage | BRM | 22 | Motor | 7 | |
| Ret | 6 | Denny Hulme | McLaren - Ford | 18 | Palier | 5 | |
| Ret | 20 | John Surtees | Honda | 11 | Suspensions | 4 | |
| Ret | 22 | Chris Amon | Ferrari | 8 | Radiador | 1 | |
| Ret | 16 | Brian Redman | Cooper - BRM | 6 | Virolla | 11 | |
| Ret | 12 | Richard Attwood | BRM | 6 | Tubs de l'oli | 18 | |
| Ret | 18 | Jack Brabham | Brabham - Repco | 6 | Accelerador | 10 | |
| Ret | 1 | Graham Hill | Lotus - Ford | 5 | Palier / Eix | 14 | |
| Ret | 19 | Jochen Rindt | Brabham - Repco | 5 | Motor | 17 | |
| Ret | 17 | Jo Bonnier | McLaren - BRM | 1 | Rodes | 16 | |

## Altres

* Pole: Chris Amon 3' 28. 6
* Volta ràpida: John Surtees 3' 30. 5 (a la volta 5)

## Referències

* «La web Oficial de la Fórmula 1». Arxivat de l'original el 2010-01-28. [Consulta: 14 març 2010].
# Xiruca

La xiruca (nom comercial Chiruca) fou un calçat creat a Tortellà, cap als anys cinquanta, pels germans Fontfreda; era una bota de camp amb sola de goma per fora i de cànem per dins, i empenya flonja; es distingia per la vulcanització de la sola de les espardenyes. La van fabricar i comercialitzar amb el nom de "Chiruca", que vol dir 'Mercè' en gallec. Era un homenatge dels germans Fontfreda a sa mare, que es deia Mercè, i en un moment de coincidència amb l'estrena a Catalunya d'una obra de teatre de gran èxit que es titulava també Chiruca. La grafia Chiruca és la forma original del mot en tant que marca comercial; en la pràctica, en català col·loquial s'ha adaptat com a substantiu (com en el cas de vamba), en la forma xiruca, amb derivats com xiruquer, equivalent de kumbaià.
Molt usada pels excursionistes (sovint implicant-hi catalanisme i antifranquisme), la Chiruca es connotà durant els anys seixanta com a calçat comú als moviments socials i les manifestacions. Per altra banda, hi ha constància documental que Franco feia servir aquest calçat quan anava de cacera.
Cap als anys setanta, l'arribada del calçat esportiu (la vamba) matà temporalment la xiruca, que va arribar a desaparèixer de la circulació fins a l'any 1987, quan Calzados FAL, de La Rioja, la tornà a fabricar, després d'adquirir la llicència d'ús de la marca "Chiruca" dels Fontfreda i de comprar-la finalment l'any 2002, i crear nous dissenys amb nous materials que fan que la xiruca actual no tingui pràcticament res a veure amb la vella xiruca.

## Referències

* 1 2 "Chirucas". Dins: Bandrés Oto, Maribel. El vestido y la moda. Barcelona: Larousse, cop. 1998. P. 107.
* ↑ «Xiruca». Gran Enciclopèdia Catalana. Barcelona: Grup Enciclopèdia Catalana.
* ↑ Cenzano, Arturo «Chiruca, botas con historia y mucho recorrido» (en castellà). Cinco Días, 17-07-2007.
* ↑ Girona, Diari de «Mor a Tortellà Joan Fontfreda, l'últim dels dos germans creadors de la xiruca». Diari de Girona.
# Tibor Braun

Tibor Braun (Logos, Romania, 8 de març de 1932) va ser un professor i investigador de química analítica i radioquímica i també investigador i editor en el camp de la cienciometria. Nascut a Romania, però amb nacionalitat hongaresa, com els seus pares, a partir de 1963. Fundador de diferents revistes científiques de l'àmbit de la química: Fullerene Nanotubes, Journal of Radioanalytical and Nuclear Chemistry, Radiochemical and Radioanalytical Letters, Carbon Nanostructures. També fundà el 1978 la revista Scientometrics, la revista que contribuí a institucionalitzar la cienciometria, sent-ne l'editor en cap des de la seva creació. Tibor Braun és professor de química a la Loránd Eötvös Universityde Budapest, Hongria; i director de la Information Science and Scientometric Research Unit (ISSRU) de l'Acadèmia de Ciències d'Hongria.
El 1986 va guanyar la medalla Derek de Solla Price que ell mateix havia concebut i posat en marxa des de la revista Scientometrics.

## Referències

* ↑ Kalyane V.L., Sen B.K. «Research productivity of Tibor Braun ː an analytical chemist-cum-scientometrician». Annals of Library and Information Studes, Vol. 50, num. 2, 2003, pàg. 47-61.
* 1 2 «The multidimensional world of Tibor Braun ː a multidisciplinary encomium for his 75th birthday». ISSI Newsletter, Special Vol. 3-S, March 2007. Arxivat de l'original el 2016-02-04 [Consulta: 30 gener 2016]. Arxivat 2016-02-04 a Wayback Machine.
* ↑ «Derek John de Solla Price award of the journal 'Scientometrics'». ISSIː International Society for Scientometrics and Informetrics. Arxivat de l'original el 4 de març 2016. [Consulta: 30 gener 2016].
# Pere Navarro

Pere Navarro és el nom dels següents personatges:
* Pere Navarro (militar), enginyer militar dels segles xv i xvi
* Pere Navarro Gómez (Cambrils, Baix Camp, 1958), filòleg i professor de la Universitat Rovira i Virgili
* Pere Navarro i Morera, alcalde de Terrassa i polític del PSC
* Pere Navarro i Olivella, Director General de Trànsit del Regne d'Espanya (2004-2012)
# Carrer de pilota de Meliana

El Carrer de pilota de Meliana és un carrer artificial construït a l'Horta Nord per a la pràctica de la pilota valenciana.
Construït l'any 1998 per l'Ajuntament de Meliana, i reformat diverses vegades, en l'actualitat és una canxa de 70m de llargària, cobert per una xarxa i amb megafonia i il·luminació artificial. Cal fer esment als diversos paranys que simulen un carrer de veritat: portes, finestres, balcons, voreres i clavegueres. El públic pot seure a la galeria del dau, al mur de la paret dreta del dau, o veure la partida recolzat als frontons del dau o el rest, sempre atent a evitar la pilota.
El Club de Pilota de Meliana és un dels més actius en la modalitat de galotxa. Nogensmenys, el Carrer de Meliana és la seu de les competicions més importants, com la Copa Generalitat.

## Referències

* ↑ Instal·lacions al web de l'ajuntament de Meliana
* ↑ Meliana sede de las finales “VIII Copa Generalitat de galotxa”, elperiodicodeaqui.com, 9 de febrer de 2013

## Enllaços externs

* Carrer de Pilota a mapio.net
# Mario Bros.

«Mario Bros.» té aquests significats:
* Mario, denominació general però a vegades incorrecta del personatge de Nintendo i/o del seu germà Luigi
* Mario Bros. (videojoc), videojoc de màquina recreativa llançat el 1983
* Super Mario Bros., videojoc de NES del 1987
* Baby Mario
# Gran Premi de Bèlgica del 1975

Resultats del Gran Premi de Bèlgica de Fórmula 1 disputat la temporada 1975 al circuit de Zolder el 25 de maig del 1975.

## Resultats

| Pos | No | Pilot | Equip | Voltes | Temps / Retirada | Pos. de sortida | Punts |
| 1 | 12 | Niki Lauda | Ferrari | 70 | 1h 43' 53. 98 | 1 | 9 |
| 2 | 3 | Jody Scheckter | Tyrrell - Ford | 70 | + 19.22 s | 9 | 6 |
| 3 | 7 | Carlos Reutemann | Brabham - Ford | 70 | + 41.82 s | 6 | 4 |
| 4 | 4 | Patrick Depailler | Tyrrell - Ford | 70 | + 1' 00. 08 min. | 12 | 3 |
| 5 | 11 | Clay Regazzoni | Ferrari | 70 | + 1' 03. 84 min. | 4 | 2 |
| 6 | 16 | Tom Pryce | Shadow - Ford | 70 | + 1' 28. 45 min. | 5 | 1 |
| 7 | 1 | Emerson Fittipaldi | McLaren - Ford | 69 | + 1 Volta | 8 | |
| 8 | 8 | Carlos Pace | Brabham - Ford | 69 | + 1 Volta | 2 | |
| 9 | 14 | Bob Evans | BRM | 68 | + 2 Voltes | 20 | |
| 10 | 18 | John Watson | Surtees - Ford | 68 | + 2 Voltes | 18 | |
| 11 | 28 | Mark Donohue | Penske - Ford | 67 | + 3 Voltes | 21 | |
| 12 | 30 | Wilson Fittipaldi | Fittipaldi - Ford | 67 | + 3 Voltes | 24 | |
| Ret | 22 | François Migault | Hill - Ford | 57 | Suspensions | 22 | |
| Ret | 9 | Vittorio Brambilla | March - Ford | 54 | Frens | 3 | |
| Ret | 6 | Jacky Ickx | Lotus - Ford | 52 | Frens | 16 | |
| Ret | 5 | Ronnie Peterson | Lotus - Ford | 36 | Frens | 14 | |
| Ret | 21 | Jacques Laffite | Williams - Ford | 18 | Caixa canvi | 23 | |
| Ret | 10 | Lella Lombardi | March - Ford | 18 | Motor | 17 | |
| Ret | 23 | Tony Brise | Hill - Ford | 17 | Motor | 7 | |
| Ret | 24 | James Hunt | Hesketh - Ford | 15 | Transmissió | 11 | |
| Ret | 17 | Jean-Pierre Jarier | Shadow - Ford | 13 | Virolla | 10 | |
| Ret | 20 | Arturo Merzario | Williams - Ford | 2 | Embragatge | 19 | |
| Ret | 26 | Alan Jones | Hesketh - Ford | 1 | Accident | 13 | |
| Ret | 2 | Jochen Mass | McLaren - Ford | 0 | Accident | 15 | |

## Altres

* Pole: Niki Lauda 1' 25. 43
* Volta ràpida: Clay Regazzoni 1' 26. 76 (a la volta 11)

## Referències

* «Web Oficial de la Fórmula 1». Arxivat de l'original el 2014-06-11. [Consulta: 4 abril 2010].
# Hollywood North

Hollywood North és una al·lusió a Hollywood, Califòrnia, el més notable centre cinematogràfic del món, que s'utilitza com a col·loquialisme per descriure ciutats destacades a la indústria del cinema que es troben al nord de Hollywood o a fets relacionats amb el cinema que prenen lloc en aquesta regió. El terme al·ludeix principalment al cinema canadenc, específicament a Vancouver i Toronto. També és utilitzat per referir-se a l'Skywalker Ranch, lloc de treball del director i productor George Lucas, Silicon Valley, Califòrnia, i el Festival Internacional de Cinema de Santa Bàrbara, entre d'altres.

## Referències

* ↑ Marshall, Matt. «George Lucas' Hollywood North» (en anglès). MediaNews Group, Inc., 26-06-2005. Arxivat de l'original el 2007-12-11. [Consulta: 20 gener 2024].
* ↑ «Hollywood North, Silicon Valley South» (en anglès). The Nielsen Company, 2006. [Consulta: 20 gener 2024].
* ↑ D.J. Palladino. «Hollywood North Comes of Age: The Twentieth Annual Santa Barbara International Film Festival» (en anglès). indieWIRE.com, 2007. Arxivat de l'original el 2007-09-29. [Consulta: 20 gener 2024].

## Enllaços externs

* Hollywood North Report - Hollywood North Report Corps (anglès)
* Hollywood North - IMDb (anglès)
# Mas Reig

«Mas Reig» té aquests significats:
# Shaun Morris

Shaun Morris (Preston, 1 d'agost de 1983) és un pilot de trial anglès. L'any 2003 va guanyar el Campionat del Món de trial júnior i el 2005 el Campionat d'Europa de trial amb Gas Gas. Aquell any va guanyar també el Campionat d'Austràlia. Actualment resideix a Chorley, Lancashire, i competeix únicament al Campionat britànic de trial, alhora que es dedica a oferir espectacles acrobàtics per tot el Regne Unit.

## Palmarès

    A 1 de gener de 2011
| Any | Motocicleta | C. del Món outdoor | C. del Món indoor | Campionat britànic | Altres |
| 2002 | Gas Gas | - | - | 5è | |
| 2003 | Gas Gas | - | - | 4t | C. del Món júnior |
| 2004 | Gas Gas | 16è | 10è | 2n | |
| 2005 | Gas Gas | 14è | 11è | 3r | C. d'Europa C. d'Austràlia |
| 2006 | Gas Gas | 10è | 9è | 3r | |
| 2007 | Gas Gas | 15è | 8è | 2n | |
| 2008 | Gas Gas | 20è | - | 3r | |
| 2009 | Beta | 15è | - | 9è | |
| 2010 | Gas Gas | - | - | 6è | |
| Total títols | Total títols | 0 | 0 | 0 | 3 |
* ↑ Al total de títols s'hi compten tots els campionats estatals o internacionals guanyats

## Referències

* ↑ «The rider... Morris Shaun» (en anglès). trialonline.org. [Consulta: 11 febrer 2011].
* 1 2 «Shaun Morris. About me» (en anglès). shaunmorris.co.uk. Arxivat de l'original el 3 de novembre 2008. [Consulta: 22 febrer 2010].

## Enllaços externs

* Web oficial de Shaun Morris Arxivat 2010-05-15 a Wayback Machine. (anglès)
* Palmarès de Shaun Morris al Campionat del Món Júnior (anglès) PDF
Campions d'Europa de trial :
1992 - Pons
1993 - Lampkin
1994 - Benítez
1995 - Justribó
1996 - Reyes
1997 - Catllà
1998 - Pascuet
1999 - Alcaraz
2000 - Raga
2001 - Manzano
2002 - Fajardo
2003 - Bou
2004 - Błażusiak
2005 - Morris
2006 - Dabill
2007 - Gibert
2008 - Brown
2009 - Gubian
2010 - Wigg
2011 - Challoner
2012 - Grattarola
2013 - Karlsson
2014 - Kadlec
2015 - Tournour
2016 - Gelabert
2017 - Farré
2018 - Grattarola
2019 - Marcelli
2020
2021 - Haga
2022 - Hemingway
2023 - Gunvaldsen :
# Gran Premi de Bèlgica del 1978

Resultats del Gran Premi de Bèlgica de Fórmula 1 disputat la temporada 1978 al circuit de Zolder el 21 de maig del 1978.

## Resultats

| Pos | No | Pilot | Equip | Voltes | Temps / Retirada | Pos. de sortida | Punts |
| 1 | 5 | Mario Andretti | Lotus - Ford | 70 | 1h 39' 52. 02 | 1 | 9 |
| 2 | 6 | Ronnie Peterson | Lotus - Ford | 70 | + 9.90 s | 7 | 6 |
| 3 | 11 | Carlos Reutemann | Ferrari | 70 | + 24.34 s | 2 | 4 |
| 4 | 12 | Gilles Villeneuve | Ferrari | 70 | + 47.04 s | 4 | 3 |
| 5 | 26 | Jacques Laffite | Ligier - Matra | 69 | Accident | 14 | 2 |
| 6 | 3 | Didier Pironi | Tyrrell - Ford | 69 | + 1 Volta | 23 | 1 |
| 7 | 30 | Brett Lunger | McLaren - Ford | 69 | + 1 Volta | 24 | |
| 8 | 33 | Bruno Giacomelli | McLaren - Ford | 69 | + 1 Volta | 21 | |
| 9 | 31 | René Arnoux | Martini - Ford | 68 | + 2 Voltes | 19 | |
| 10 | 27 | Alan Jones | Williams - Ford | 68 | + 2 Voltes | 11 | |
| 11 | 9 | Jochen Mass | ATS - Ford | 68 | + 2 Voltes | 16 | |
| 12 | 22 | Jacky Ickx | Ensign - Ford | 64 | + 6 Voltes | 22 | |
| 13 | 19 | Vittorio Brambilla | Surtees - Ford | 63 | Motor | 12 | |
| Ret | 16 | Hans Joachim Stuck | Shadow - Ford | 56 | Virolla | 10 | |
| NC | 15 | Jean-Pierre Jabouille | Renault | 56 | + 14 Voltes | 20 | |
| Ret | 20 | Jody Scheckter | Wolf - Ford | 53 | Virolla | 5 | |
| Ret | 4 | Patrick Depailler | Tyrrell - Ford | 51 | Caixa canvi | 13 | |
| Ret | 17 | Clay Regazzoni | Shadow - Ford | 40 | Transmissió | 18 | |
| Ret | 35 | Riccardo Patrese | Arrows - Ford | 31 | Suspensions | 8 | |
| Ret | 36 | Rolf Stommelen | Arrows - Ford | 26 | Virolla | 17 | |
| Ret | 2 | John Watson | Brabham - Alfa Romeo | 18 | Accident | 9 | |
| Ret | 1 | Niki Lauda | Brabham - Alfa Romeo | 0 | Accident | 3 | |
| Ret | 7 | James Hunt | McLaren - Ford | 0 | Accident | 6 | |
| Ret | 14 | Emerson Fittipaldi | Fittipaldi - Ford | 0 | Accident | 15 | |
| NVQ | 18 | Rupert Keegan | Surtees - Ford | | | | |
| NVQ | 24 | Derek Daly | Hesketh - Ford | | | | |
| NVQ | 32 | Keke Rosberg | Theodore - Ford | | | | |
| NVQ | 10 | Alberto Colombo | ATS - Ford | | | | |
| NVQ | 25 | Hector Rebaque | Lotus - Ford | | | | |
| NVQ | 37 | Arturo Merzario | Merzario - Ford | | | | |

## Altres

* Pole: Mario Andretti 1' 20. 90
* Volta ràpida: Ronnie Peterson 1' 23. 13 (a la volta 66)

## Referències

* «Web Oficial de la Fórmula 1». Arxivat de l'original el 2014-09-03. [Consulta: 9 abril 2010].
# Joan Dorda i Morera

Joan Dorda i Morera (València, 1855 — 1928) fou un advocat, polític i crític d'art valencià

## Biografia

Era fill de Joan Dorda Villarroya, un dels dirigents del Partit Moderat a València, amb eel que fou tinent d'alcalde i diputat provincial. Va fer el batxillerat a l'Institut d'Ensenyament Secundari de València i el 1878 es llicencià en dret a la Universitat de València.
Juntament amb el seu pare va participar en la conspiració de 1874 que va portar a la restauració borbònica i es va fer membre del Partit Conservador. Així fou nomenat cònsol dels Països Baixos a València i diputat de la diputació de València en 1882 i 1884 pel districte de Serrans. Fou alcalde de València dos cops (de març a juliol de 1891 i de juliol de 1899 a juny de 1900). Cánovas del Castillo el nomenà posteriorment governador civil de Badajoz, Múrcia, Castelló de la Plana i Barcelona (de maig a novembre de 1900).
Afectat per una malaltia, deixà la política i se centrà en la seva tasca en l'Acadèmia de Sant Carles de València, en la que va ingressar el 1896 i de la que en fou president de 1911 a 1928. Va reformar el seu museu i inicià la publicació del butlletí Archivo de Arte Valenciano (1915), on hi publicà alguns articles.
També fou president de la Societat Filharmònica de València, de la Societat d'Assegurances contra Incendis, conseller fundador de la Caixa d'Estalvis i Mont de Pietat de València i membre de la Reial Acadèmia de Belles Arts de San Fernando de Madrid, i de l'Accademia di San Luca, de Roma.

## Referències

* ↑ Javier Paniagua, José A. Piqueras. Diccionario de políticos valencianos 1810-2005. Institut Alfons el Magnànim, p. 182.
* ↑ «Joan Dorda i Morera». Gran Enciclopèdia Catalana. Barcelona: Grup Enciclopèdia Catalana.